Volgens die Daily Mail sal Kirsten – indien sy aansoek suksesvol is – se eerste kragmeting aan’t stuur van Engeland eers amptelik op 17 Desember wees, wanneer die Engelse na Suid-Afrika toer. Hy sal dus steeds sy Durban Heat-verpligtinge in die Mzansi Superliga kan nakom.
“Gazza” soos wat hy in sy speeldae bekendgestaan het, het hope ervaring as afrigter. Onder sy bekwame toesig het Indië en Suid-Afrika se krieketspanne die septer as die wêreld se voorste toetsspanne geswaai, terwyl die Indiërs ook in 2011 die Wêreldbeker-kriekettoernooi gewen het.
Hy was ook aan die stuur van die Royal Challengers Bangalore en die Delhi Daredevils in die Indiese Premierliga, terwyl hy ook die Hobart Hurricanes in Australië se Big Bash League afgerig het.
Kirsten het 101 toetse vir Suid-Afrika gespeel en 7 289 lopies aangeteken teen ’n gemiddeld van net meer as 45. Sy hoogste telling van 275 is juis teen Engeland aangeteken in hul destydse toer na Suid-Afrika.